
PPKE Jog- és Államtudományi Kar

Polgári Jogi Tanszék

Tájékoztató és követelményrendszer

a Polgári Jog VII. tantárgy oktatásáról

2026/2027. tanév I. félév nappali tagozat

A Polgári Jog VII. tantárgy előadásainak tartalmát az alábbi jogterületek képezik:

· Kereskedelmi/üzleti szerződések
· Egyes pénzügyi, fizetési szolgáltatások joga

· Értékpapírjog alapjai 
· Fogyasztóvédelem magánjogi kérdései
Tárgyjegyző és előadó: Dr. Gyulai-Schmidt Andrea, habilitált egyetemi docens
A Polgári Jog VII. előadásait – keddi napokon 10 órától – heti 2 órában tartjuk. 
A félév írásbeli kollokviummal zárul. 

Az előadások beosztása és tervezett témája:

1. szeptember 8. Bevezetés a kereskedelmi jogba. Európai és magyar kereskedelmi jogi gyökerek. Atipikus szerződések karaktere, áttekintése a Ptk-n belül és kívül. Releváns jogforrások és a követelményrendszer ismertetése.
2. szeptember 15. Speciális alanyok, tárgyak és tartalmak a kereskedelmi ügyletekben. Speciális szerződéskötési módok (elektronikus kereskedelem, versenyeztetés, közvetítők, fogyasztói szerződések). Az adásvételi szerződés altípusai és speciális esetei. 
3. szeptember 22. Vállalkozási típusú szerződések (tervezés, kivitelezés, közszolgáltatási szerződés, fuvarozás). 
4. szeptember 29. Szerződések a köz- és magánjog határán. Közbeszerzés. 
Komplex szerződési képződmények (közbeszerzési és koncessziós szerződések a Kbt. szerint, támogatási szerződés).
5. október 6. Fogyasztóvédelmi jog I. (fogyasztóvédelem a köz- és magánjog határán, a fogyasztó jogállása, szabályozása a Ptk.-ban)
6. október 13. Fogyasztóvédelmi jog II. (egyes szerződéstípusok, Ptk.-n kívüli szabályozás)
7. október 20. Közvetítők a kereskedelmi jogügyletekben (bizományi szerződés, közvetítői szerződés, szállítmányozás, bizalmi vagyonkezelés)
8. november 3. Bank- és finanszírozási ügyletek I. (bankhitel, bankkölcsön, bankszámla, bankgarancia, akkreditív, befektetési szerződések). Fizetési módozatok. A devizahitelezés dilemmái.
9. november 10. Finanszírozási ügyletek II. (átalakuló pénzforgalom, FinTech szolgáltatások) Lízing (bérlet, haszonbérlet).
10. november 17. Koncesszió (PPP-konstrukciók). Faktoring. Franchise.
11. november 24. Bevezetés az értékpapírjogba, alapfogalmak, csoportosításuk. Tőkepiaci alapvetések. Egyes értékpapírok I. váltó, csekk. 
12. december 1. Egyes értékpapírok II. kötvény, részvény, közraktárjegy (közraktári szerződés) stb.
Tananyag: 

1. Tankönyvek

· Csécsy/ Fézer/ Hajnal/ Károlyi/ Petkó/ Törő/ Zoványi: Ügyletek a kereskedelmi jogban Debrecen 2023 (e-könyv)
· Fazekas Judit: Fogyasztóvédelem 2.0, Gondolat Kiadó 2022.

· Papp Tekla: Atipikus szerződések, HVG-ORAC 2019.
· Auer/ Balogh/ Jenovai/ Juhász/ Papp/ Strihó/ Szeghő: Atipikus szerződések, Opten 2015.
· Csehi Zoltán: Kötelmi Jog-II., Menedzser Praxis Kiadó, Budapest 2015.
Ajánlott irodalom:

· Darákné Nagy Szilvia/ Világhyné Bölcskei Terézia: Kötelmi jog II. Novissima 2023

· Fuglinszky/Tőkey, Szerződési jog Különös rész, ELTE 2018.
· Tomori Erika: Értékpapírjog és a tőkepiac szabályozása, Mobil Kiadó 2016.
· Csehi Zoltán: Hitel- és számlaszerződések a 2013. évi V. törvényben, Budapest 2014.
· Üzleti szerződések – példatár 2026 (előkészületben)
2. Előadások anyaga

3. Jogszabálylista (link)
· Továbbá, illetve ezen belül az előadásokon megjelölt jogszabályok és bírói gyakorlat.
A vizsgára bocsátás feltételei:

Az előadásokon való személyes részvétel és a szemináriumon az aláírás megszerzése.
A szemináriumi aláírás feltétele:

· Személyes részvételi kötelezettség a gyakorlati órákon. Két igazolt és egy igazolatlan hiányzás megengedett. 
· A szemináriumvezető – a tananyag jobb elsajátítása érdekében – saját hatáskörben írathat 2 zh.-t vagy/ esetleg kiegészítésképpen kérhet beadandó dolgozatot. Feltételül szabhatja, hogy a zh.-n szerzett elégtelen osztályzatot minden esetben ki kell javítani. 
· A pótlási lehetőségek számáról és a pótzh.-k időpontjáról a szemináriumvezető dönt.

Aki a fenti minimális követelményeket nem teljesíti, az a hallgató „Aláírás megtagadva” bejegyzés mellett vizsgára nem bocsátható. 
A megajánlott jegyek rendszerét a Tanszék nem alkalmazza.
Erre való tekintettel minden nappali tagozatos hallgató, aki a PJ VII. tantárgyat jelen félévben abszolválni kívánja, köteles a félévi aláírás feltételét teljesíteni, majd kollokvium formájában írásbeli vizsgát tenni.
A számonkérést a tanszék oktatói végzik. 

A részletes vizsgainformációt az első előadáson ismertetjük és feltöltjük a honlapra.
Budapest, 2026. szeptember 1.

Dr. Gyulai-Schmidt Andrea 

egyetemi docens

